
Tisztelt Képviselő testület!


Martfű Város Önkormányzatának Képviselő-testülete korábban kétévente tűzte napirendre a Városi Művelődési Központ és Könyvtár szakmai beszámolójának megtárgyalását, melyre legutóbb 2017. szeptemberében került sor, elfogadásáról a Képviselő-testület a 133/2017. (IX.28.) határozatával döntött.
A beszámolókhoz intézményi szinten eddig is minden évben elkészült a szakmai munka éves értékelése, valamint a szakmai egységek munkatervét is magában foglaló következő évi intézményi munkaterv.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78/I § (4) bekezdés b.) pontja alapján az az önkormányzat, amely közösségi színteret, vagy közművelődési intézményt tart fenn, kiadja az általa fenntartott közművelődési intézmény alapító okiratát, jóváhagyja szervezeti és működési szabályzatát, éves munkatervét és költségvetését.

2018. július 17-én hatályba lépett a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet, melynek 3. §-a éves szolgáltatási terv készítésének kötelezettségét írja elő, melynek határideje tárgyév március 1.
Az éves szolgáltatási terv – mely a közművelődési intézmény éves munkatervének részét képezi – tartalmazza a tervezett közösségi programok, tevékenységek és folyamatok megnevezését, ezek céljának rövid leírását, az egyes közösségi tevékenységek közművelődési alapszolgáltatásokba való besorolását, a közösségi tevékenység rendszerességét, vagy tervezett időpontját és a résztvevők tervezett számát, valamint a helyi lakosság közösségi tevékenységek megtervezésében, megvalósításában és értékelésében való részvételének módjait.
A szolgáltatási tervet a helyben szokásos módon közzé kell tenni, legkésőbb a fenntartói jóváhagyást követő 15 napon belül.

A fenti jogszabályi rendelkezéseknek megfelelően a Martfű Város Művelődési Központ és Könyvtár elkészítette a 2019. évre vonatkozó munkatervét, amely az előterjesztés melléklete.

A jogszabályváltozásból következik, hogy a továbbiakban az elvégzett szakmai munkáról szóló beszámoló, az éves intézményi munkaterv fenntartó általi elfogadásának követelménye indokolja ezek együttes Képviselő-testületi megtárgyalását, jóváhagyását.

Fentiek figyelembevételével kérem a Tisztelt Képviselő-testületet, hogy a Városi Művelődési Központ és Könyvtárnak az előterjesztés mellékletét képező 2018. évi szakmai beszámolóját, a 2019. évre vonatkozó munkatervét az alábbi határozati javaslat szerint elfogadni szíveskedjenek:

Határozati javaslat:

Martfű Város Önkormányzata Képviselő-testületének

……../2019. (…….) határozata

a Martfű Városi Művelődési Központ és Könyvtár 2018. évi beszámolójának, 2019. évi munkatervének  elfogadásáról

Martfű Város Önkormányzatának Képviselő-testülete megtárgyalta a Martfű Városi Művelődési Központ és Könyvtár 2018. évi beszámolójának, 2019. évi munkatervének elfogadásáról szóló előterjesztést és az alábbi döntést hozza: 

Martfű Város Önkormányzatának Képviselő-testülete a Martfű Városi Művelődési Központ és Könyvtár 2018. évi beszámolóját és 2019. évi munkatervét a határozat melléklete szerint elfogadja.

Erről értesülnek:
1.)	Jász-Nagykun-Szolnok Megyei Kormányhivatal, Szolnok,
2.)	Verseghy Ferenc Könyvtár és Közművelődési Intézmény, Szolnok, Kossuth tér 2. (Pf.: 139.),
3.)	Martfű Város Művelődési Központ és Könyvtár, Martfű, Mártírok u. 1., 
4.)	Valamennyi Képviselő, Helyben,
5.)	Irattár.


M a r t f ű, 2019. április 3.


Dr. Papp Antal

